# Nordi Amerika

Natural/Sosial sienties → Geografia → Nordi Amerika

| Wiktionarie traduktiones del title dislok |
| --- |

Nordi Amerika es kontinente in li nordi hemisfere kel es sirkumdat an li norde dal Arkti Oseane, an li este dal Nordi Atlanti Oseane, an li sude dal Karibeani Mare, e an li veste dal Nordi Pasifiki Oseane. Lu kovra area de sirk 24,500,000 km² (9,460,000 mi²), o sirk 4.8% del sufase del Tere. Ye julie 2002, lun populatione blid estima kom super 514,600,000. Ye area lu es li triesmi maxim grandi kontinente, after Asia e Afrika, e es li quaresmi ye populatione after Asia, Afrika, e Europa.

Satelital komposit imaje de Nordi Amerika
Amb Nordi e Sudi Amerika es nomat fro Amerigo Vespucci, kel esed li unesmi europane kel sugested ke li Amerikas non esed li Esti Indies, ma anteim non-deskovrat (da europanes) Novi Monde. Nordi Amerika okupa li nordi parte del land-mase generalim nomat li Novi Monde, li Vesti Hemisfere, li Amerikas o simplim Amerika. Li soli landal konektione de Nordi Amerika es kun Sudi Amerika an li angusti Istme de Panama. (Pro geopolitikal resones omni Panama – inklusent li segmente del istme est li Panama Kanale – es ofte konsiderat kom parte de Nord Amerika.) Segun kelki autoritates, Nordi Amerika komensa non an li Istme de Panama ma an li Istme de Tehuantepec, e li intervenienti regione, nomat Sentral Amerika es sur li Karibeani Plate. Maxim multes, tamen, konsidera Sentral Amerika kom regione de Nordi Amerika, pensant ke lu es tro mikri solim ye es kontinente. Grinlande, quankam geografialim parte de Nordi Amerika e sur li sami tektoni plate (li Nordi Amerikan Plate) politikalim non es konsiderat kom parte del kontinente.

## Landes

| Nome de regione/lande e flage | Area (km²) | Populatione (1 Julie 2002 est.) | Populational denseso (po km²) | Chef-urbe |
| --- | --- | --- | --- | --- |
|  Angila (Unionati Regia) | 102 | 13 254 | 129.9 | Li Vale |
|  Antigua e Barbuda | 443 | 68 722 | 155.1 | St. John's |
|  Aruba (Nederlande) | 193 | 71 566 | 370.8 | Oranjestad |
|  Bahamas | 13 940 | 301 790 | 21.6 | Nassau |
|  Barbados | 431 | 279 254 | 647.9 | Bridgetown |
|  Beliz | 22 966 | 279 457 | 12.2 | Belmopan |
|  Bermuda (UR) | 53 | 65 365 | 1 233.3 | Hamilton |
|  Britani Virja Isles (UR) | 153 | 22 643 | 148.0 | Road Town |
|  Dominika | 754 | 69 029 | 91.6 | Roseau |
|  Dominikal Republike | 48 730 | 8 950 034 | 183.7 | Santo Domingo |
|  El Salvador | 21 040 | 6 704 932 | 318.7 | San Salvador |
|  Grenada | 344 | 89 502 | 260.2 | St. George's |
|  Guadelupe (Fransia) | 1 780 | 448 713 | 252.1 | Basse-Terre |
|  Guatemala | 108 890 | 14 655 189 | 134.6 | Guatemala Urbe |
|  Haiti | 27 750 | 8 121 622 | 292.7 | Port-au-Prince |
|  Honduras | 112 090 | 6 975 204 | 62.2 | Tegucigalpa |
|  Jamaika | 10 991 | 2 731 832 | 248.6 | Kingston |
|  Kanada | 9 984 670 | 32 805 041 | 3.3 | Ottawa |
|  Kayman Isles (UR) | 262 | 44 270 | 169.0 | George Town |
|  Kosta Rika | 51 100 | 4 016 173 | 78.6 | San José |
|  Kuba | 110 860 | 11 346 670 | 102.4 | Havana |
|  Martinik (Fransia) | 1 100 | 432 900 | 393.5 | Fort-de-France |
|  Mexiko | 1 972 550 | 106 202 903 | 53.8 | Mexiko Urbe |
|  Montserat (UR) | 102 | 9 341 | 91.6 | Plymouth; Brades |
|  Navasa Isle (Unionati States) | 5 | — | — | — |
|  Nederlandani Antiles (Nederlande) | 960 | 219 958 | 229.1 | Willemstad |
|  Nikaragua | 129 494 | 5 465 100 | 42.2 | Managua |
|  Panama | 52 853 | 2 498 717 | 47.3 | Panama Urbe |
|  Puerto Riko (USA) | 9 104 | 3 916 632 | 430.2 | San Juan |
|  Sankte Kits e Nevis | 261 | 38 958 | 149.3 | Basseterre |
|  Sankte Lusia | 616 | 166 312 | 270.0 | Castries |
|  Sankte Pier e Mikelon (Fransia) | 242 | 7 012 | 29.0 | Sankte Pier |
|  Sankte Vinsent e li Grenadines | 389 | 117 534 | 302.1 | Kingstown |
|  Trinidad e Tobago | 5 128 | 1 088 644 | 212.3 | Portu de Spania |
|  Turks e Kaikos Isles (UR) | 430 | 20 556 | 47.8 | Cockburn Town |
|  Unionati States de Amerika | 9 629 091 | 300 165 500 | 30.7 | Washington D.K. |
|  U.S. Virja Isles (USA) | 352 | 108 708 | 308.8 | Charlotte Amalie |
|  Verdi-lande (Dania) | 2 166 086 | 56 375 | 0.026 | Nuuk |
| Sume | 24 486 305 | 518 575 412 | 21.0 |

| Kontinentes del monde |
| --- |
|

---

 |
|  Afrika-Eurasia |  Amerika |  Eurasia |  Oseania |
|

---

 |
|  |
|  Afrika |  Antarktika |  Asia |  Australasia |  Europa |  Nord Amerika |  Sud Amerika |
|

---

 |
| **Geological superkontinentes** : Gondwana · Laurasia · Pangea · Rodinia |
|

---

 |